Жерар дьо Нервал
Братовчедката

Превод от френски: Кирил Кадийски, 2004

chitanka.info

Наслади има и през зимата; в неделя,

когато слънцето с лъчи студени стреля,

да те покани на разходка тя сама…

— И за вечерята да сте си у дома —

да каже майка й… И в Тюйлери смалени

под черни дървеса с разцъфнали премени

да бродите и тя да зъзне все… Нали

край вас надигат се вечерните мъгли.

И да скърбите за деня, че пак отлита

тъй бързо… за страстта тъй жарка, но прикрита;

и там, на стълбите, да чувствате — почти

припаднали от глад — как гъската цвърти.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.